"Ajal, mil ma olen justiitsminister, ei saa poliitilised kaalutlused justiitsministeeriumi tegevust lubamatult mõjutada. Ma nõuan kõige kõrgemaid standardeid ja seal, kus neid ei täideta, astun ma samme," sõnas Sessions avalduses.

Sessions võttis sõna pärast seda, kui justiitsministeeriumi prokurörid saavutasid kahe endise Trumpi abi Paul Manaforti ja Michael Coheni süüdimõistmise. Trump mõistis neljapäeval Fox Newsi intervjuus mõlemad juhtumid hukka ja kritiseeris justiitsministrit.

"Ma panin ametisse justiitsministri, kes ei võtnud justiitsministeeriumi kunagi oma kontrolli alla. Jeff Sessions ei võtnud kunagi justiitsministeeriumi kontrolli alla ja see on uskumatu asi," seletas Trump.